PTTGC สนับสนุน PE Gown – Coverall รพ.สมุทรปราการรวมใจ 5 (WHA)
PTTGC สนับสนุน PE Gown จำนวน 1,000 ชุด และ Coverall จำนวน 50 ชุด แก่รพ.สมุทรปราการรวมใจ 5 (WHA) เพื่อป้องกันและลดความเสี่ยงในการติดเชื้อระหว่างการดูแลรักษาคนไข้ของบุคลากรทางการแพทย์
27 ก.ค. 2564

ดร.คงกระพัน อินทรแจ้ง ประธานเจ้าหน้าที่บริหารและกรรมการผู้จัดการใหญ่ บริษัท พีทีที โกลบอล เคมิคอล จำกัด (มหาชน) หรือ PTTGC มอบผลิตภัณฑ์ปกป้องบุคลากรทางการแพทย์ ประกอบด้วยชุดกาวน์กันน้ำ (PE Gown) จำนวน 1,000 ชุด และชุดคลุมปฏิบัติการ (Coverall) จำนวน 50 ชุด แก่โรงพยาบาลสนามสมุทรปราการรวมใจ 5 (WHA) โดยมีนางสาวจรีพร จารุกรสกุล ประธานคณะกรรมการ และประธานเจ้าหน้าที่บริหารกลุ่ม บริษัท ดับบลิวเอชเอ คอร์ปอเรชั่น จำกัด (มหาชน) หรือ WHA รับมอบ โดยการสนับสนุนในครั้งนี้ จะช่วยป้องกันและลดความเสี่ยงในการติดเชื้อระหว่างการดูแลรักษาคนไข้ของบุคลากรทางการแพทย์ เพื่อให้เกิดความปลอดภัยสูงสุดแก่เจ้าหน้าที่ด่านหน้า